Diari Oficial de la Generalitat Valenciana


Sumari del DOGV 7201, del 28-01-2014 (2014/698)

DECRET 19/2014, de 24 de gener, del Consell, pel qual s'autoritza la implantació d'ensenyaments universitaris oficials de màster en la Universitat Cardenal Herrera - CEU de Valencia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7201

Data del DOGV
:   28-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/698


Data del document
:   24-01-2014

Organisme emissor
:   Conselleria d'Educació, Cultura i Esport

Tipus de document
:   Decret

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 19/2014, de 24 de gener, del Consell, pel qual s'autoritza la implantació d'ensenyaments universitaris oficials de màster en la Universitat Cardenal Herrera - CEU de Valencia. [2014/698]  
La Universitat Cardenal Herrera - CEU de València ha sol·licitat autorització per a impartir els ensenyaments universitaris oficials conduents als títols de Màster Universitari en Direcció Economicofinancera, a Alfara del Patriarca i Elx; Màster Universitari en Direcció i Gestió d'Empreses MBA; Màster Universitari en Assessoria Fiscal d'Empreses; Màster Universitari en Comunicació Transmèdia; Màster Universitari en Educació Bilingüe. Anglés i Espanyol; Màster Universitari en Especialització en Endodòncia; Màster Universitari en Tècniques Avançades Estètiques i Làser; Màster Universitari en Abordatge Osteopaticocientífic de l'Aparell Locomotor; Màster Universitari en Gestió d'Instal·lacions Energètiques i Internacionalització de Projectes; Màster Universitari en Gestió de la Seguretat de la Informació; i Màster Universitari en Gestió Ambiental.  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir estos ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en sessió de 18 de juliol de 2013.  
Mitjançant una resolució del Consell d'Universitats s'ha verificat el pla d'estudis dels ensenyaments sol·licitats.  
L'Agència Valenciana d'Avaluació i Prospectiva ha emés els informes favorables.  
Per tot això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 24 de gener de 2014,  
  
  
DECRETE  
  
Article 1. Autorització d'ensenyaments  
S'autoritza a la Universitat Cardenal Herrera - CEU de València la implantació, en el curs 2013-2014, dels ensenyaments universitaris oficials de màster que s'especifiquen en l'annex d'este decret.  
  
Article 2. Inscripció en el registre i efectes  
D'esta autorització s'informarà al Ministeri d'Educació, Cultura i Esport, a l'efecte que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de quatre anys a comptar de la data de la verificació inicial o des de la seua última acreditació, els títols universitaris oficials de màster hauran d'haver renovat l'acreditació en els termes establits en l'article 24.2 i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 4. Expedició del títol  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació al gasto  
La implementació i posterior desplegament d'este decret no podran tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, hauran de ser atesos amb els mitjans personals i materials de la Universitat Cardenal Herrera - CEU de València.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa este decret.  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 24 de gener de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX  
Màsters de la Universitat Cardenal Herrera - CEU de València  
Curs 2013-2014  
  
Màster Universitari en Direcció Economicofinancera, a Alfara del Patriarca i Elx.  
Màster Universitari en Direcció i Gestió d'Empreses MBA.  
Màster Universitari en Assessoria Fiscal d'Empreses.  
Màster Universitari en Comunicació Transmèdia.  
Màster Universitari en Educació Bilingüe. Anglés i Espanyol.  
Màster Universitari en Especialització en Endodòncia.  
Màster Universitari en Tècniques Avançades Estètiques i Làser.  
Màster Universitari en Abordatge Osteopaticocientífic de l'Aparell Locomotor.  
Màster Universitari en Gestió d'Instal·lacions Energètiques i Internacionalització de Projectes.  
Màster Universitari en Gestió de la Seguretat de la Informació.  
Màster Universitari en Gestió Ambiental.